**Steinar Jørgensen Olsen** (født 5. juni 1970) er en norsk gründer og tidligere lokalpolitiker (H). Han er eier, styreleder og daglig leder i Stormberg, som han etablerte i 1998.

Karriere
--------

Steinar Olsen har drevet egen virksomhet siden han var 16 år gammel og drev flere butikker innenfor tekstil- og sport som etter hvert gikk konkurs. Han var i flere år aktiv i lokalpolitikken i Kristiansand og satt åtte år i bystyre og formannskap..

I 1998 etablerte han Stormberg hvor han har vært eier siden.

Olsen var i 2010 og 2011 medlem av nærings- og handelsministerens strategiske råd for små og mellomstore bedrifter. I 2010 og 2011 satt han i det regjeringsoppnevnte utvalget som skulle gjennomgå skjermede virksomheters rolle i arbeidsmarkedspolitikken. I 2010 ble Steinar J. Olsen utpekt av arbeidsministeren til å være ambassadør for Det europeiske året for bekjempelse av fattigdom og sosial eksklusjon Han var i 2010 og 2011 styremedlem i HSHs hovedstyre. I 2010 ble Olsen invitert av nærings- og handelsminister Trond Giske til å være med i Norge 2020, en gruppe av yngre ledere som skal utveksle kunnskap om norsk og internasjonalt næringsliv. I 2018 ble han med i det regjeringsoppnevnte utvalget som skulle utrede om næringsdrivende bør pålegges en informasjonsplikt knyttet til samfunnsansvar og oppfølging av leverandørkjeder. Etikkinformasjonsutvalgtet overleverte forslag til Åpenhetslov til regjerningen den 28.11.2019.

I 2011 utgav Olsen boken *Stormberger - samfunnsansvar fra ord til handling*.

Steinar J. Olsen har vært medlem av klima- og miljøministerens klimaråd fra 2014. 

I 2013 gikk Steinar J. Olsen Agder på tvers sammen med turgjester som blant annet nåværende statsminister Erna Solberg, stortingsrepresentant Freddy de Rutiter og Torgeir Stensrud. Turen ble gjennomført etter at Stormberg ble kåret til Årets Sørlandsbedrift i 2012. 

I 2017 gikk Olsen fra Kristiansand til Hovden med gjester for å sette fokus på inkludering, utenforskap, friluftsliv, folkehelse, samt klima- og miljøutfordringer. Turgjestene inkluderte blant annet sexolog Esben Esther Pirelli Benestad, Veronica Orderud, generalsekretær i WWF Nina Jensen, barne- og familieminister Kjell Ingolf Ropstad, og statsminister Erna Solberg.

Steinar J. Olsen har siden 2005 vært styremedlem i stiftelsen Vest-Agder Krisesenter for fysisk og psykisk mishandlede kvinner.  I 2020 ble han utnevnt som medlem av regjeringens ytringsfrihetskommisjon. I september 2020 ble Steinar J. Olsen valgt inn i Høyres sentralstyre, etter en enstemmig innstilling fra valgkomiteen.

Olsen har sin utdannelse fra bedriftsøkonomisk linje ved Gimle videregående skole i Kristiansand. Han er gift og har tre barn.

Utmerkelser
-----------

I 2006 fikk Olsen «Leder viser vei»-prisen av Rådet for psykisk helse. Han ble i 2008 av Female Future tildelt Agders første pris for arbeidsglede: «Helter og Forbilder». Steinar J. Olsen ble i 2008 nominert til *Årets Leder* av Ukeavisen Ledelse. I 2009 ble Stormberg kåret til Norges mest familievennlige arbeidsplass gjennom tildeling av *Gullriset* fra Norske Kvinners Sanitetsforening. Samme år ble Steinar J. Olsen tildelt Digital Awards prisen *Årets Person* av New Media Network. I 2012 mottok han prisen *Årets ildsjel* fra organisasjonen Initiativ for Etisk Handel for sitt mangeårlig engasjement for å fremme etisk handel. I 2017 kåret Nordic Business Forum Steinar J. Olsen til Norges mest Responsible Leader, og i kåringen av Nord-Europas Responsible Leaders ble Olsen hedret med en andreplass. I april 2017 fikk Stormberg pris for deres fokus og arbeid for integrering i arbeidslivet. Samme år ble Steinar J. Olsen tildelt Åpenhetsprisen for 2017.

Referanser
----------

1. ↑   arkiveringsdato 28. desember 2017, arkiv-URL web.archive.org, www.mentalhelse.no[Hentet fra Wikidata]
2. ↑  «Steinar J. Olsen i Stormberg gikk konkurs seks ganger». Aftenposten. 21. mars 2013. Besøkt 18. august 2017.
3. ↑  «Om Steinar». Steinar J. Olsens blogg. Arkivert fra originalen 19. august 2010.
4. ↑  «Søkkrik Stormberg-gründer». e24.no. 22. oktober 2009. Besøkt 18. august 2017.
5. ↑  «Strategisk råd for små og mellomstore bedrifter». regjeringen.no.
6. ↑  Offisielt frå statsrådet 29. januar 2010
7. ↑  2010 Det europeiske året for bekjempelse av fattigdom og sosial eksklusjon
8. ↑  «Unge ledere utveksler kunnskap». ledernett.no. 1. mars 2010. Arkivert fra originalen 5. mars 2010. Besøkt 18. august 2010.
9. ↑  likestillingsdepartementet, Barne- og (4. juni 2018). «Oppnevner etikkinformasjonsutvalg». *Regjeringen.no* **(norsk)**. Besøkt 8. juni 2018.
10. ↑  familiedepartementet, Barne-og (28. november 2019). «Utvalg foreslår etikkinformasjonsplikt». *Regjeringen.no* **(norsk)**. Besøkt 4. mars 2020.
11. ↑  Olsen, Steinar J. 1970- (2011). *Stormberger*. Oslo: Hegnar Media. ISBN 9788271462574. OCLC 1028358212.
12. ↑  «Går Sørlandet på tvers med mediefølge». *Fædrelandsvennen*. Besøkt 9. april 2019.
13. ↑  «Stormbergbloggen | Sørlandet på tvers - en annerledes webserie». *www.stormberg.com*. Arkivert fra originalen 2. august 2017. Besøkt 2. august 2017.
14. 1 2  «Steinar J. Olsen ut på ny «tanketur»: Får med seg Erna, Esben Esther og Veronica Orderud». *Fædrelandsvennen*. Besøkt 2. august 2017.
15. ↑  «Steinar J. Olsen». *Stormberg*. Besøkt 27. november 2019.
16. ↑  Kulturdepartementet (14. februar 2020). «Presentasjon av medlemmene i Ytringsfrihetskommisjonen». *Regjeringen.no* **(norsk)**. Besøkt 14. februar 2020.
17. ↑   Mari Brenna Vollan: *Fanget i stormen* - Portrettintervju i Klassekampen 29. februar 2020
18. ↑  «Ny ledertrio i Høyre: Tina Bru valgt inn i toppledelsen». *hoyre.no*. Arkivert fra originalen 1. oktober 2020.
19. ↑  «Sørlending inn i Høyres sentralstyre». *www.fvn.no*.
20. ↑  «2006: "Leder viser vei" til Steinar J. Olsen i Stormberg». Rådet for psykisk helse. 23. oktober 2007. Arkivert fra originalen 7. november 2007.
21. ↑  «Helter og Forbilde». nrk.no.
22. ↑  «Stormberg fikk Gullriset». regjeringen.no.
23. ↑  «Her er Norges synligste sjef». e24.no.
24. ↑  «Årsmøte 2012: IEH-felleskapet tar tyren ved hornene!». Arkivert fra originalen 25. april 2015. Besøkt 4. mars 2014.
25. ↑  Forum, Nordic Business. «Top 20 Responsible Leaders in Northern Europe». *Nordic Business Forum* **(engelsk)**. Arkivert fra originalen 12. september 2017. Besøkt 11. september 2017.
26. ↑  Michalsen, Ingrid (9. juni 2017). «Fem nye integreringsbedrifter». *Næringsforeningen i Kristiansandsregionen*. Besøkt 16. mars 2018.
27. ↑  «Verdig mottaker av årets Åpenhetspris 2017:». *Mental Helse Verdensdagen*. Arkivert fra originalen 24. mars 2018. Besøkt 16. mars 2018.